RPO Nuusbrief Desember 2017
Welkom by Desember 2017 uitgawe van die Rooivleis Produsente Organisasie Nuusbrief
Almal moet saamwerk om veediefstal te bekamp
Die bobbejaanskade-belangegroep gaan ondersteun word
Die Nasionale Wolkwekersvereniging, die RPO en SAMGA het ooreengekom om lidmaatskap aan die bobbejaanskade-belangegroep (BDIG) te ondersteun en die Predasiebestuursforum (PMF) sal 'n afgevaardigde na 'n werkswinkel stuur wat volgende jaar gaan plaasvind.
Bobbejane is 'n saak van kommer vir die PMF omdat dié diere 'n impak op volhoubare veeproduksie het.
Die stand van sake in een van die wêreld se grootste rooivleis-uitvoerlande
'n Verslag van die Australiese Rooivleis Adviesraad (RMAC) toon aan dat dié land die wêreld se grootste uitvoerder van rooivleis is.
Dit sal vir baie mense geen verrassing wees dat rooivleis 'n groot besigheid in Australië is nie. Die beelde van beesplase wat so groot is dat helikopters benodig word om dit te deurkruis en veebevolkings wat groter as die populasie van 'n kleinerige dorp is, is 'n onlosmaaklike deel van dié land se ekonomie en ikonografie.
Boere moet hul vee vroegtydig inent
Die reënseisoen is op hande en insek-oordraagbare siektes soos knopvelsiekte, bloutong, drie-dae-stywesiekte en Wesselsbron se siekte mag voorkom as diere nie vroegtydig ingeënt is nie.
Die maandelikse verslag oor dieresiekteneigings soos informeel gerapporteer deur die Herkouer Veterinêre Vereniging van Suid-Afrika (RuVASA) beveel aan dat boere hul inentingsprogramme met hul veeartse bespreek.
Die invloed van hittestres op die prestasie van vleisbeesrasse
Klimaatsverandering kan 'n negatiewe invloed op produktiwiteit hê. Een van die stressors kan wees meer gereelde voorkoms van hoë temperature en daarmee saam soms hoë straling en vogtigheid. Alhoewel alle rasse daaronder gaan lei, is dit onbekend hoe die vernaamste rasse en kruise daarop gaan reageer. Die 2015/2016 somer het 'n geleentheid gebied om dit te ondersoek omdat dit die warmste en droogste jaar was wat nog ooit aangeteken is. In die vorige nege somers was daar gemiddeld 1.9 hittegolwe per somer wat ongeveer 6.5 dae geduur het. In die 2015/2016 somer was daar 12 hittegolwe wat gesamentlik 71 dae geduur het. Die doel van die studie hieronder aangehaal was gevolglik om die invloed van hierdie hittegolwe op die voerinname en groei van speenouderdom bulletjies van verskillende genotipes te ondersoek.
Lewendige uitvoere van vee nie ondersteun
Die Suid-Afrikaanse rooivleisbedryf stel baie daarin belang om rooivleis na Maleisië uit te voer, maar die Rooivleisbedryfsforum ondersteun nie die uitvoer van lewendehawe per see nie, weens die dierewelsynsimplikasies.
Dit is in reaksie op 'n versoek van Maleisië aan die Forum om betrokke te raak by die onderhandelings vir die uitvoer van lewendige vee van Suid-Afrika na Maleisië.
Die Maleisiese veeartsenydienste het in Oktober 2017 'n inspeksiebesoek aan Suid-Afrikaans goedgekeurde uitvoerfasilitiete gebring en die plaaslike bedryf wag terugvoering in dié verband af.
Besigheidsplan vir produksie-ontwikkeling gepubliseer
Die nasionale RPO het sy besigheidsplan en begroting vir produksie-ontwikkeling vir die periode 2018 to 2020 gepubliseer.
Produksie-ontwikkeling is van kardinale belang vir die vooruitgang van die rooivleisbedryf en dit is in lyn met die strategiese plan vir Suid-Afrikaanse landbou en die Nasionale Ontwikkelingsplan.
Konsep-ontwikkelingsplan vir vleisbokke sien die lig
'n Konsepontwikkelingsplan vir vleisbokke in Suid-Afrika is gepubliseer met die doel om 'n holistiese ondersteuningsraamwerk te ontwikkel vir 'n volhoubare bokvleissektor in die land.
Om dit te bereik sal 'n strategiese lograamwerk van geïntegreerde ingrypings onderneem word vir die ontwikkeling en onderhoud van 'n lewensvatbare boksektor wat die hele waardeketting sal ondersteun. Dit sluit in eienaars van bokke en mense wat bokke op kommunale weivelde aanhou, kommersiële telers, produsente, verwerkers en handelaars.
Meer beeste in internasionale mark beskikbaar
Internasionaal kan geskudeleerde pryse na die einde van November en die begin van Desember toe matig afplat soos wat meer beeste beskikbaar raak vir slagdoeleindes en soos wat Nieu-Seeland se produksievlakke verbeter, volgens ABSA Agri Trends.
Plaaslik bly die vooruitskouing vir pryse stewig in lyn met verhoogde verbruikersbesteding voor die feesseisoen.
Internasionale skaapvleisvoorrade is beperk
Internasionaal gaan beperkte skaapvleisvoorrade tesame met 'n goeie vraag na skaapvleis voort om pryse stewig te hou, volgens ABSA Agri Trends.
Plaaslik dui die algemene vooruitskouing vir lam en skaap op hoë pryse soos wat die seisoenale vraag toeneem en warmer weer daartoe lei dat mense meer braai. Lamspryse is rofweg 28% hoër in vergelyking met die dieselfde tydperk verlede jaar.
Skaapvleis SA Advent-kalender
Skaapvleis SA vier die jaar Kerstyd met 'n digitale Advent-kalender op hul webwerf: http://www.cookingwithlamb.com/advent-calender. Agter elke dag op Desember se kalender wag daar 'n Skaapvleis SA hoogtepunt uit 2017. Van heerlike resepte tot videos en meer, daar is 'n bederf vir elke skaapvleis liefhebber hierdie feesseisoen!